
Z A P I S N I K

5. sjednice Vijeća Mjesnog odbora Vrbani, 11. listopada 2021. u prostorijama Mjesnog odbora Vrbani, Rudeška cesta 148, s početkom u 19:20 sati

NAZOČNI ČLANOVI VIJEĆA:

Lovro Hrust, Ivan Kranjc, Davor Laura, Borna Lozo, Milan Radulović, Antonija Skender, Tomislav Spahić, Dominik Nizić, Nikola Kos

OSTALI NAZOČNI: S.P., D.G. i S.P.
Predsjedava Borna Lozo, predsjednik Vijeća.
Zapisnik vodi Antonija Skender, potpredsjednica Vijeća.

Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

Vijeće jednoglasno prihvaća tekst Zapisnika 3. sjednice Vijeća, održane 30. kolovoza 2021. sa sljedećom izmjenom:
 Pod točkom 10. Pitanja, prijedlozi i obavijesti kod upita o Danima Vrbana treba stajati Vrbani 3 umjesto Vrbani 2.
Predsjednik Vijeća predlaže da se predloženi dnevni red dopuni sa sljedećom točkom:

„Čišćenje Palinovečke ulice 19 i 19A po zahtjevu S.P. i D.G.“

Članovi Vijeća jednoglasno prihvaćaju dopunu dnevnog reda.

Predsjednik predlaže da nova točka postane točka 7., a točka „Pitanja, prijedlozi i obavijesti“ postane točka 8.
Vijeće jednoglasno prihvaća redosljed.

Na prijedlog predsjednika Vijeće jednoglasno utvrđuje

DNEVNI RED

1. Prijedlozi akcija za plan komunalnih aktivnosti Vijeća Gradske četvrti Trešnjevka-jug u 2022.

2. Priprema prijedloga Programa građenja komunalne infrastrukture na području Grada Zagreba u 2022. godini i prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.:

a) građenje ili rekonstrukcija nerazvrstanih cesta, te izvanredno održavanje 
nerazvrstanih cesta 

b) građenje, rekonstrukcija ili sanacija javnih površina, građevina i uređaja javne 
namjene, groblja i javne rasvjete

3. Produljenje postojećih odobrenja za povremeno korištenje prostora do 1. prosinca 2021.
4. Upuštanje rubnjaka na području Mjesnog odbora Vrbani po zahtjevu A.H.Đ. 
5. Prijedlozi člana Vijeća Milana Radulovića:
a) Izgradnja street workout parka
b) Postava koševa za smeće Rujanska 4
c) Zamjena klupa Rujanska 4
d) Produljenje postojećeg nogostupa u Listopadskoj ulici do Zagrebačke Avenije
6. Zamjena klupa na trgu sjeverno od Rudeške ceste 142-146 po zahtjevu I.B.

7. Čišćenje Palinovečke ulice 19 i 19A po zahtjevu S.P. i D.G.
8. Pitanja, prijedlozi i obavijesti
Ad 1. Prijedlozi akcija za plan komunalnih aktivnosti Vijeća Gradske četvrti Trešnjevka-jug u 2022.

Članovi Vijeća primili su materijal uz poziv.
U raspravi sudjeluju : Borna Lozo, Davor Laura, Milan Radulović, Lovro Hrust i Nikola Kos.
Vijeće jednoglasno donosi
Z A K LJ U Č A K

o prijedlozima za plan komunalnih aktivnosti u 2022.
1. Vijeće Mjesnog odbora Vrbani predlaže da se izrade procjene troškova sljedećih aktivnosti kao mogućih prijedloga za plan komunalnih aktivnosti Gradske četvrti Trešnjevka-jug u 2022.: 
· Park za pse Kutnjački put – k.č.br. 5875/1 k.o. Vrapče sjeveroistočno – sadnja stabala

· Palinovečka ulica 43 južno – k.č.br. 6924/1 k.o. Vrapče – posipanje staze prema RŠC Jarun tucanikom

· Kutnjački put 2 sjeverno – gradnja pristupne rampe za osobe smanjene pokretljivosti

· Travanjska 19 južno – izrada projektne dokumentacije za gradnju pristupne rampe za osobe smanjene pokretljivosti

· Rudeška cesta 93 zapadno – izrada projektne dokumentacije za gradnju pristupne rampe za osobe smanjenje pokretljivosti
· Ožujska ulica 10, istočno – postavljanje niskih vatrogasnih zaštitnih stupića tip Zagreb

· Lipanjska ulica – asfaltiranje kolnika

· Uređivanje okoliša oko javnih česmi:

- Palinovečka ulica 42 - na školskom dvorištu OŠ Alojzija Stepinaca

- Ožujska ulica 14 zapadno

- park za pse Kutnjačkiput sjeveroistočno k.č.br. 5875/1 k.o. Vrapče

· Upuštanje rubnjaka:

- Cenkovečka ulica 5 istočno

- ulica Vrbani 8 sjeverno

- ulica Vrbani 31 sjeverno

- ulica Vrbani 16 sjeverozapadno

- Rudeška cesta 89 sjeveroistočno

- Rudeška cesta 244 južno

- Kuzminečka ulica 5 zapadno

- Kuzminečka ulica 8 jugozapadno

- Rujanska ulica 4 zapadno

· Postavljanje visokih klamerica za bicikle na nogostupu:

- Rudeška cesta 142-144 sjeverno na stazi 3 komada

- park za pse Kutnjački put, k.č.br. 5875/1 k.o. Vrapče sjeveroistočno, 2 komada

- Palinovečka ulica 43 zapadno, k.č.br. 6661/2 k.o. Vrapče na stazi, 4 komada

- ulica Vrbani 19 istočni nogostup, ispred ulaza u dječji vrtić 4 komada

- Ožujska ulica 10A ispred ulaza u dječji vrtić 4 komada

- Palinovečka uljca 38 južno ispred ulaza u Dječji vrtić Kustošija (Zagreb, Palinovečka ulica 40), 4 komada

- Palinovečka ulica 42 ispred ulaza u OŠ Alojzije Stepinca 10 komada

- Listopadska ulica 8 ispred ulaza u OŠ Vrbani 10 komada

· Ožujska ulica 10 istočno, postava ljuljačke u dječje igralište

· Vrbani 27 i 29 sjeveroistočno, k.č.br. 5799/19, 5799/17, 5800/19, 5801/1, 5801/12, 5802/1, 5804/1 i 5804/2 sve k.o. Vrapče, sadnja drvoreda (dopuna) do postojećeg drvoreda
2. Zaključak dostaviti Vijeću Gradske četvrti Trešnjevka - jug.

Z A K LJ U Č A K

o prijedlozima za postavu košarica za otpatke i životinjske fekalije
1. Vijeće Mjesnog odbora Vrbani predlaže da se postave košarice za otpatke na sljedećim lokacijama:
- Park za pse Kutnjački put – k.č.br. 5875/1 k.o. Vrapče sjeveroistočno 

- Palinovečka zapadno od k.br. 19 i 19A

- Rujanska ulica 4 sjeveroistočno i sjeverozapadno.

2. Vijeće Mjesnog odbora Vrbani predlaže da se postave košarice za životinjske fekalije na sljedećim lokacijama:

- Hrvatskog sokola 73 sjeverozapadno kod staze

- Hrvatskog sokola 81 jugozapadno

- Lipanjska 2 sjeveroistočno – jugozapadna strana pješačkog prijelaza pored zelene površine

- Rujanska 17 sjeverno – sjeverno od pješačkog prijelaza pored livade

- Rujanska 2 zapadno, na rubu zelene površine kod križanja staza

- Siječanjska 17 istočno – sa zapadne strane Vrapčaka kod mosta

- Siječanjska 1 sjeveroistočno – s južne strane pješačkog prijelaza

- Vrbani 27 zapadno – kraj staze sa zapadne strane potoka Vrapčaka

- Lopatinečka 5 sjeverozapadno – na rubu južnog ugla k.č.br. 5990 k.o. Vrapče

- Cenkovečka 9 jugozapadno – na sjevernom nogostupu Horvaćanske ceste

- Palinovečka 27 jugozapadno – sjeveroistočni rub livade

- Palinovečka 49 jugozapadno – na sjeverozapadnoj strani prema Jarunu

- Rudeška cesta 144 sjeverno – na rubu livade između zgrada.
3. Zaključak dostaviti Vijeću Gradske četvrti Trešnjevka - jug.

Ad 2. Priprema prijedloga Programa građenja komunalne infrastrukture na području Grada Zagreba u 2022. godini i prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.:

a. građenje ili rekonstrukcija nerazvrstanih cesta, te izvanredno održavanje nerazvrstanih cesta 

Članovi Vijeća primili su materijal uz poziv.

Vijeće jednoglasno donosi
Z A K LJ U Č A K
o građenju ili rekonstrukciju nerazvrstanih cesta te izvanrednom održavanju nerazvrstanih cesta

1. Gradski ured za prostorno uređenje, izgradnju Grada, graditeljstvo, komunalne poslove i promet dopisom je zatražilo prijedloge za pripremu prijedloga Programa održavanja javno prometnih površina, građevina i uređenja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

2. Vijeće Mjesnog odbora Vrbani za građenje ili rekonstrukciju nerazvrstanih cesta te izvanredno održavanje nerazvrstanih cesta daje slijedeće prijedloge:
· K.č.br. 5803/5 k.o. Vrapče, jugozapadno od ulice Vrbani 29, sadnja drvoreda i popločavanje nogostupa po zelenoj površini uz dječji vrtić, korištenje materijala koji bi bio nenametljiv u zelenilu.

3. Zaključak dostaviti Vijeću Gradske četvrti Trešnjevka - jug.

b. građenje, rekonstrukcija ili sanacija javnih površina, građevina i uređaja javne namjene, groblja i javne rasvjete

Članovi Vijeća primili su materijal uz poziv.

Vijeće jednoglasno donosi

Z A K LJ U Č A K
o građenju, rekonstrukciji ili sanaciji javnih površina, građevina i uređaja javne namjene, groblja i javne rasvjete

1. Gradski ured za prostorno uređenje, izgradnju Grada, graditeljstvo, komunalne poslove i promet dopisom je zatražilo prijedloge za pripremu prijedloga Programa održavanja javno prometnih površina, građevina i uređenja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2022.

2. Vijeće Mjesnog odbora Vrbani za građenje, rekonstrukciju ili sanaciju javnih površina, građevina i uređaja javne namjene, groblja i javne rasvjete daje slijedeće prijedloge:
· postava česmi za pitku vodu :

- Palinovečka 42 neposredno uz k.č.br. 6709/2 k.o. Vrapče (oko školskog igrališta OŠ Alojzije Stepinac)

- Ožujska 14 zapadno

- park za pse Kutnjački put, k.č.br. 5875/1 k.o. Vrapče

· Rudeška cesta 160 sjeveroistočno, k.č.br. 7004/1 k.o. Vrapče uređivanje mosta

· Lipanjska ulica 2 sjeverno, dječje igralište gradnja javne rasvjete

· Travanjska 9, 11 i 13 saniranje pristupnih staza od nogostupa do ulaza u zgradu.

3. Zaključak dostaviti Vijeću Gradske četvrti Trešnjevka - jug.

Ad 3 . Produljenje postojećih odobrenja za povremeno korištenje prostora do 1. prosinca 2021.

Članovi Vijeća primili su materijal uz poziv.

U raspravi sudjeluju: Borna Lozo, Davor Laura, Milan Radulović i  Ivan Kranjc.
Vijeće jednoglasno donosi

Z A K L J U Č A K

o produljenju Odobrenja za povremeno korištenje prostora

Mjesnog odbora Vrbani
1. Vijeće Mjesnog odbora Vrbani suglasno je da se odobrenjima za povremeno korištenje prostora Mjesnog odbora Vrbani, koja su izdana korisnicima na određeno vrijeme u trajanju do 16. srpnja 2021. te produljena zaključkom ovog Vijeća u srpnju 2021. na rok do 1. studenog 2021., produljuju u trajanju do 31. prosinca 2021. godine. 

2. Zaključak dostaviti korisnicima prostora i Vijeću Gradske četvrti Trešnjevka-jug.

Ad 4. Upuštanje rubnjaka na području Mjesnog odbora Vrbani po zahtjevu A.H.Đ. 

Članovi Vijeća primili su materijal uz poziv.
U raspravi sudjeluju: Borna Lozo, Milan Radulović, Tomislav Spahić, Nikola Kos, Davor Laura, Lovro Hrust i Ivan Kranjc.
Vijeće jednoglasno donosi

Z A K L J U Č A K

1. Vijeće Mjesnog odbora Vrbani razmatralo je zahtjev A.H.Đ. vezano uz upuštanje rubnjaka na području Mjesnog odbora Vrbani.
2. Vijeće će upuštanje rubnjaka uvrstiti u prijedloge za sljedeće plansko razdoblje.
3. Zaključak dostaviti Vijeću Gradske četvrti Trešnjevka-jug.

Ad 5. Prijedlozi člana Vijeća Milana Radulovića:

a) Izgradnja street workout parka
Članovi Vijeća primili su materijal uz poziv.
U raspravi sudjeluju: Borna Lozo, Milan Radulović, Tomislav Spahić, Nikola Kos, Davor Laura, Lovro Hrust i Ivan Kranjc.

Vijeće jednoglasno donosi
Z A K L J U Č A K

1. Vijeće Mjesnog odbora Vrbani razmatralo je prijedlog člana Vijeća Milana Radulovića za izgradnju vježbališta street workout parka u Rujanskoj ulici.
2. Vijeće traži da se zahtjev dodatno argumentira na način da se ispitaju potrebe stanovnika i specifične karakteristike korisnika koji žele vježbalište, da se ispita alternativna lokacija te da se ispita potreba za drugom komunalnom uslugom prije nego što se prijedlog uvrsti u sljedeće plansko razdoblje. 
3. Zaključak dostaviti Vijeću Gradske četvrti Trešnjevka-jug.

b) Postava koševa za smeće Rujanska 4
Članovi Vijeća primili su materijal uz poziv.
U raspravi sudjeluju: Borna Lozo, Milan Radulović, Tomislav Spahić, Nikola Kos, Davor Laura, Lovro Hrust i Ivan Kranjc.

Vijeće jednoglasno donosi
Z A K L J U Č A K

1. Vijeće Mjesnog odbora Vrbani razmatralo je prijedlog člana Vijeća Milana Radulovića za postavu koševa za otpatke u Rujanskoj ulici 4.

2. Vijeće će postavu koševa za otpatke u Rujanskoj ulici 4 uvrstiti u prijedloge za sljedeće plansko razdoblje.
3. Zaključak dostaviti Vijeću Gradske četvrti Trešnjevka-jug.

c) Zamjena klupa Rujanska 4

Članovi Vijeća primili su materijal uz poziv.
U raspravi sudjeluju: Borna Lozo, Milan Radulović, tomislav Spahić i Antonija Skender.
Vijeće jednoglasno donosi

Z A K L J U Č A K

1. Vijeće Mjesnog odbora Vrbani razmatralo je prijedlog člana Vijeća Milana Radulovića da se saniraju klupe u Rujanskoj ulici 4.

2. Vijeće će sanaciju klupa u Rujanskoj ulici 4 uvrstiti u prijedloge za sljedeće plansko razdoblje.
3. Zaključak dostaviti Vijeću Gradske četvrti Trešnjevka-jug.

d. Produljenje postojećeg nogostupa u Listopadskoj ulici do Zagrebačke Avenije

Članovi Vijeća primili su materijal uz poziv.

U raspravi sudjeluju: Borna Lozo, Milan Radulović, dominik nizić, Tomislav Spahić, Antonija Skender, Nikola Kos i Ivan Kranjc..
Vijeće sa 5 ZA i 4 PROTIV donosi

Z A K L J U Č A K

1. Vijeće Mjesnog odbora Vrbani razmatralo je prijedlog člana Vijeća Milana Radulovića o produljenju postojećeg nogostupa u Listopadskoj ulici do Zagrebačke avenije.

2. Vijeće nije suglasno s prijedlogom zato što smatra da ta aktivnost nije prioritetna u od-nosu na druge jer na području traženog nogostupa na Zagrebačkoj aveniji nema stambenih zgrada jer postoje alternativni načini pristupa nogostupu i zato što Vijeće smatra da je u ovom slučaju prioritetno održati zelene površine u odnosu na gradnju nogostupa. 
3. Zaključak dostaviti Vijeću Gradske četvrti Trešnjevka-jug.

Ad 6. Zamjena klupa na trgu sjeverno od Rudeške ceste 142-146 po zahtjevu I.B.

Članovi vijeća primili su materijal uz poziv.

Vijeće jednoglasno donosi
Z A K L J U Č A K

1. Vijeće Mjesnog odbora Vrbani razmatralo je prijedlog I.B. za popravkom klupa na trgu sjeverno od Rudeške ceste 142-146.

2. Vijeće će sanaciju klupa na predmetnoj lokaciji uvrstiti u prijedloge za sljedeće plansko razdoblje.
3. Zaključak dostaviti Vijeću Gradske četvrti Trešnjevka-jug.

Ad 7. Čišćenje Palinovečke ulice 19 i 19A po zahtjevu S.P. i D.G.

Predsjednik usmeno informira nazočne o predmetu rasprave i odlučivanja.

U raspravi sudjeluju: Borna Lozo, Milan Radulović, Nikola Kos i Davor Laura.
Vijeće jednoglasno donosi

Z A K L J U Č A K

1. Vijeće Mjesnog odbora Vrbani razmatralo je prijedlog S.P. i D.G. za čišćenje dijela ulice Palinovečka kod k.br. 19A, za uvrštavanje u pojačan program čišćenja te održavanje i uređenje okoliša.

2. Vijeće traži očitovanje Zagrebačkog Holdinga d.o.o. Podružnice Čistoća o rasporedu programa čišćenja i održavanja ulica na području Mjesnog odbora Vrbani.

3. Vijeće traži očitovanje Zagrebačkog Holdinga d.o.o. Podružnice Čistoća zašto predmetna ulica nije uvrštena u program čišćenja, kako redovitog tako i pojačanog intenziteta.

4. Vijeće traži da se predmetna ulica uvrsti u program čišćenja Zagrebačkog Holdinga d.o.o. Podružnice Čistoća.
5. Zaključak dostaviti Vijeću Gradske četvrti Trešnjevka-jug.

Ad 8. Pitanja, prijedlozi i obavijesti
Predsjednik Vijeća obavještava članove Vijeća da je za vrijeme dežurstva zaprimljen podnesak S.P. vezano uz postavu klupe sjeverno od Rudeške ceste 146.  Član Vijeća Milan Radulović informira članove da je prošli saziv Vijeća pokušavao tu površinu urediti, također član vijeća Nikola Kos dodaje da je prošli saziv uklonio klubu na predmetnoj lokaciji iz određenih razloga. Član Vijeća Tomislav Spahić pojašnjava da klupe moraju biti 15 i više metara udaljene od zgrada.
Predsjednik Vijeća Borna Lozo predlaže da se nakon završetka sjednice obiđu predmetnu lokaciju kako bi se našlo optimalno rješenje kako bi klupe postavile na način sukladan propisima.

Član Vijeća Davor Laura predlaže da se zajednički obiđe područje Mjesnog odbora Vrbani te da se tom prilikom popišu problemi kako bi se stekao opći dojam o potrebama naselja.

Predsjednik Vijeća Borna Lozo odgovara da će se termin zajedničkog obilaska dogovoriti te će se prijedlog proslijediti članovima Vijeća na njihove emailove.

Dovršeno u 22:15 sati.

KLASA:026-02/21-002/1779
Urbroj:251-06-11-1506-21-2
Zagreb, 11. listopada 2021.

Zapisnik sastavila:

Antonija Skender

